stanford-oval/wikipedia huggingface dataset:
Víctor Elías
Aiheesta muualla

Víctor Elías Internet Movie Databasessa. (englanniksi)
Olle Herold

Ministeri Kaarle Sorkio (oik.) tutustumassa ”kopiomaattiin” eli Rank Xerox -valo­jäljennös­laitteeseen pohjois­maisessa myynti- ja mainos­kongressissa vuonna 1965. (Kuvassa oikealta ministeri Sorkio, toimitus­johtaja Olle Herold, herra Pasiwirta, ekonomi von Schantz ja Lenita Airisto.)
Olle Herold (vuoteen 1923 Asbukin; 7. joulukuuta 1915 Pietari, Venäjän keisarikunta – 26. lokakuuta 1989 Nyon, Sveitsi) oli venäläissyntyinen suomalainen yritysjohtaja.
Herold valmistui ekonomiksi Åbo Akademin kauppakorkeakoulusta 1937 ja toimi Helsingin kauppakamarin toimitusjohtajana 1948–1951, Suomen Messujen toimitusjohtajana 1951–1981. Uransa alkuvuosina Herold työskenteli lehtialalla sekä Lippupalvelun toimitusjohtajana. Hän oli kansainvälisten messujärjestöjen jäsen, muun muassa Kansainvälisten Messujen Liiton puheenjohtaja ja myöhemmin kunniapuheenjohtaja. Herold vaikutti kotimaassa myös Kotimaisen Työn Liitossa, Suomen Markkinointiliitossa ja Suomen Asuntomessuissa. Kansainvälistä ystavyysseuratoimintaa hän harjoitti Suomesta muun muassa Yhdysvaltoihin ja Belgiaan.
Heroldin aikana valmistui uusi messukeskus Helsingin Pasilaan. Hän sai useita huomionosoituksia, muun muassa kauppaneuvoksen arvon vuonna 1967.
Onni Markula

Onni Oskari Markula (11. huhtikuuta 1887 Huittinen – 29. lokakuuta 1973) oli suomalainen pankinjohtaja.
Onni Markulan vanhemmat olivat tilanomistaja Kalle Markula ja Wilhelmiina Tola. Hän kävi kauppakoulun 1906 ja Suomen liikemiesten kauppaopiston 1909. Markula teki opintomatkoja Ruotsiin, Englantiin, Ranskaan ja Saksaan.
Markula oli Kansallis-Osake-Pankin pääkonttorissa virkailijana ja prokuristina 1909–1912 ja sitten Länsi-Suomen Osake-Pankin pääkonttorissa kamreerina ja apulaisjohtajana 1912–1917. Hän oli Suomen Maatalous-Osake-Pankin pääjohtajana 1917–1933 ja johtokunnan jäsenenä 1917–1937. Markula toimi pankin Kuopion konttorin johtajana vuodesta 1937 alkaen.
Onni Markula oli naimisissa 1913–1934 Lydia Maria Korhosen (1877–1934) kanssa ja vuodesta 1936 Toini Mynttisen (1898–1974) kanssa.
Oriani-luokka

| Oriani-luokka |
| --- | --- |


Tekniset tiedot
Uppouma:  1 584 t (standardi) 2 510 t (kuormattu)
Pituus:  106,7 m (kokonaispituus)
Leveys:  10,15 m
Syväys:  3,42 m
Koneteho:  48 000 hv (35 800 kW)
Nopeus:  38 solmua (70 km/h)
Miehistöä:  207
Aseistus
Meritorjunta:  4 × 120 mm tykkiä kaksiputkisina asennuksina 6 × 533 mm torpedoputkea 56 x miinaa
Ilmatorjunta:  4 × 37 mm ilmatorjuntatykkiä 6 × 13,2 mm ilmatorjuntakonekivääriä
Oriani-luokka eli Poeti-luokka oli Italian kuninkaallisen laivaston neljän 1935-1936 valmistetun hävittäjän muodostama alusluokka toisessa maailmansodassa.
Suunnittelu

Luokan alukset olivat toisinto Maestrale-luokasta, mutta niiden konetehoa oli kasvatettu ja ilmatorjunta-aseistusta muutettu. Tehonlisäys oli kuitenkin pettymys, koska se ei tuonut toivottua nopeuden lisäystä. Vanhentuneet 40 millimetrin ilmatorjuntatykit korvattiin 13,2 millimetrin ilmatorjuntakonekiväärein. Matapanin taistelusta selvinneiden alusten asejärjestelmää modernisoitiin, kun yksi torpedopakka korvattiin kahdella 37 millimetrin tykillä. Samalla asennettiin 20 millimetrin ilmatorjuntatykki, 120 millimetrin valaisutykki ja syvyyspomminheittimet. Ennen sodan päättymistä Orianille asennettiin Saksasta hankittu Seetakt-tutka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| RN Alfredo Oriani | OTO Livorno | 28. lokakuuta 1935 | 30. heinäkuuta 1936 | 15. heinäkuuta 1937 | luovutettu 1948 sotakorvauksena Ranskalle, joka liitti sen laivastoonsa nimellä D'Estaing. Poistettu palveluksesta 1954. |
| RN Vittorio Alfieri | OTO Livorno | 4. huhtikuuta 1936 | 20. joulukuuta 1936 | 1. joulukuuta 1937 | upotettu Matapanin taistelussa 28. maaliskuuta 1942 |
| RN Giosuè Carducci | OTO Livorno | 5. helmikuuta 1936 | 28. lokakuuta 1936 | 1. marraskuuta 1937 | upotettu Matapanin taistelussa 28. maaliskuuta 1942 |
| RN Vincenzo Gioberti | OTO Livorno | 2. tammikuuta 1936 | 19. syyskuuta 1936 | 27. lokakuuta 1937 | sukellusvene HMS Simoomin upottama 9. elokuuta 1943 |
Pihla Viitala

| Pihla Viitala |
| --- | --- |
 Pihla Viitala vuonna 2010.
Henkilötiedot
Syntynyt: 30. syyskuuta 1982 (ikä 42) Helsinki
Ammatti:  näyttelijä
Puoliso:  Kerkko Koskinen  (vih. 2004; ero 2008)
Lapset:  2
Sukulaiset:  Anna Viitala   Rebecca Viitala
Näyttelijä
Merkittävät roolit:   Karppi  Käsky  Rööperi  Paha perhe  Hannu ja Kerttu: Noitajahti  Mustat lesket 
Palkinnot
 Parhaan nais­näyttelijän Kultainen Venla 2018 
Aiheesta muualla
IMDb 
Elonet
AllMovie
Svensk Filmdatabas
Pihla Viitala (s. 30. syyskuuta 1982 Helsinki) on suomalainen näyttelijä. Hän on näytellyt myös useassa Euroopan maassa ja Yhdys­valloissa.
Varhainen elämä

Viitala kävi Helsingin ranskalais-suomalaisen koulun lukion ja vietti vuoden vaihto-oppilaana Ranskan Reimsissä. Hän soitti alttoviulua. Viitalan serkku on näyttelijä Rebecca Viitala. Pihla Viitalan sisko on ohjaaja-käsikirjoittaja Anna Viitala.
Viitala opiskeli näyttelemistä Teatteri­korkea­koulussa.
Ura

Yksi Viitalan merkittävistä rooleista oli nais­pää­osa Aku Louhi­miehen Suomen sisällis­sodasta kertovassa elo­kuvassa Käsky (2008). Viitala oli nais­pää­osassa myös televisio­elo­kuvassa Sanaton sopimus ja televisio­sarjassa Lemmenleikit. Viitala näytteli tammi­kuussa 2009 ensi-iltansa saaneessa Rööperissä. Vuonna 2009 European Film Promotionin tuomaristo palkitsi Viitalan Shooting Stars -palkinnolla. Keväällä 2011 ensi-iltansa sai lyhyt­elo­kuva Elma ja Liisa, jonka Viitala on ohjannut ja käsi­kirjoittanut ystävänsä näyttelijä­kollegansa Pamela Tolan kanssa. Pari­valjakko myös näyttelee elo­kuvassa pää­osia.
Viitala on työskennellyt ulko­mailla. Vuoden 2011 alussa hän muutti Ateenaan kreikkalaisen Red Sky -elo­kuvan kuvauksia varten, mutta jäi asumaan sinne vielä elo­kuvan valmistumisen jälkeen. Hänellä oli rooli norjalaisessa komedia­sarjassa Hellfjord, jota esitettiin Norjan televisiossa syksyllä 2012. Yhdys­valloissa Viitala näytteli Paramountin tuottamassa elo­kuvassa Hannu ja Kerttu: Noitajahti (2013). Tämä rooli on yksi suurimmista suomalaisen näyttelijän Holly­woodissa tekemistä rooleista Taina Elgin uran aktiivisimman vaiheen päättymisen jälkeisenä aikana. Vuonna 2013 Viitalalla oli alun perin rooli myös Frank Darabontin tuottamassa yhdys­valtalaisessa televisio­sarjassa Mob City, josta hän kuitenkin vetäytyi. Viitala näytteli sarjassa Mustat lesket Veera Joen­tietä, yhtä pää­henkilöistä. Hän näytteli pää­henkilö Sofia Karppia vuonna 2018 alkaneessa rikos­sarjassa Karppi, josta hän sai parhaan nais­näyttelijän Venlan. Karpin toinen kausi esitettiin keväällä 2020 ja kolmas kausi syksyllä 2021. Vuoden 2018 lopulla alkaneessa Ivalo-sarjassa Viitala näyttelee päähenkilö Nina Kaut­salon (Iina Kuustonen) siskoa Marita Kaut­saloa.
Maalis­kuussa 2018 Yle Uutiset julkaisi toimittaja Sara Rigatellin kirjoittaman artikkelin, jossa näyttelijät Pihla Viitala, Pamela Tola, Matleena Kuusniemi ja Jessica Grabowsky arvostelivat kovin sanoin ohjaaja Aku Louhimiehen työskentely­tapoja. Näyttelijöiden mielestä Louhi­miehen tapa elo­kuvien ohjaamisessa oli ollut manipuloivaa, naisia alistavaa, ajoittain sadistista ja nöyryyttävää. Artikkelin taustalla oli ollut syksyn 2017 Me Too -kampanja ja se perustui pää­osin Viitalan kokemuksiin Käsky-elo­kuvan kuvauksista. Louhi­mies teki artikkelista poliisille tutkinta­pyynnön katsoen Sara Riga­tellin syyllistyneen kunnian­loukkaukseen ja Yle Uutisten pää­toimittajan Jouko Jokisen rikkomukseen. Jutun esi­tutkinta lopetettiin joulu­kuun alussa 2020, koska Ylen artikkelin katsottiin perustuvan pää­osin paikkansa pitäviin tapahtumiin.
Yksityiselämä

Viitala oli naimisissa muusikko Kerkko Koskisen kanssa vuosina 2004–2008. Viitalan ja hänen saksalaisen miehensä esikois­tytär syntyi syksyllä 2012. Toinen lapsi syntyi keväällä 2020.
Aiheesta muualla

Kuvia tai muita tiedostoja aiheesta Pihla Viitala Wikimedia Commonsissa
Oskari Tamminen

| Oskari Tamminen> Henkilötiedot |
| --- | --- |
Ammatti:  ääninäyttelijä
Näyttelijä
Aktiivisena:  2001–
Merkittävät roolit:  Oliver Oken Hannah Montana
Oskari Tamminen on suomalainen ääninäyttelijä, joka on ollut Jeesus ja Josefine -sarjassa Jeesuksen ystävän Simonin ääniroolissa, Hannah Montana -sarjassa Oliver Okenin ääniroolina ja Zackin ja Codyn viiden tähden elämää -sarjassa Zackin ja Codyn ystävän Bobin ääniroolissa.
Nothing Is Easy: Live at the Isle of Wight 1970

| Nothing Is Easy: Live at the Isle of Wight 1970 Jethro Tull |
| --- | --- | --- |

Livealbumin tiedot
 Äänitetty : 30. elokuuta 1970 Isle of Wight Festivalilla
 Julkaistu: 2. marraskuuta 2004
 Tuottaja(t): Ian Anderson
 Tyylilaji: hard rock, progressiivinen rock, folk rock
 Kesto: 59.31
 Levy-yhtiö: Eagle Records
Jethro Tullin muut julkaisut
| The Jethro Tull Christmas Album 2003 | Nothing Is Easy: Live at the Isle of Wight 1970 2004 | Aqualung Live 2005 |
Nothing Is Easy: Live at the Isle of Wight 1970 on Jethro Tullin livealbumi, joka on nauhoitettu Isle of Wight Festivalilla 1970. Jethro Tull esiintyi päätöspäivänä, toiseksi viimeisenä ennen Jimi Hendrixiä. Esiintyminen on CD:llä mukana kokonaisena lukuun ottamatta editointeja rumpu-, piano- ja huilusooloissa.
Kappaleet

My Sunday Feeling  – 5.20
My God / Flute Improvisation  – 7.31
With You There to Help Me / Piano Improvisation  – 9.58
To Cry You a Song  – 5.40
Bourée  – 4.34
Dharma for One / Drum Solo  – 10.10
Nothing is Easy  – 5.36
We Used to Know / Guitar Solo / For a Thousand Mothers  – 10.36
DVD-julkaisu

DVD-julkaisu aiheen tiimoilta julkaistiin 22. maaliskuuta 2005.
Sisältö:
Ian Andersonin haastattelu (2004)
"A Song for Jeffrey" -video The Rolling Stones Rock And Roll Circus -esiintymisestä 1968
"Bourée" (katkelma yhtyeen soundcheckistä Isle of Wight Festivalilta)
"My Sunday Feeling"
"My God / Flute Improvisation"
"Dharma for One / Drum Solo"
"Nothing is Easy"
"We Used to Know / Guitar Solo / For a Thousand Mothers"
Kuva-galleria
Muusikot

Ian Anderson: laulu, huilu, akustinen kitara
Martin Barre: kitara
Glenn Cornick: basso
Clive Bunker: rummut
John Evan: piano, urut
Tony Iommi: kitara (The Rolling Stones Rock And Roll Circus)
Nyikan kansallispuisto

Nyikan kansallispuiston maisemaa Malawissa
| --- | --- |
Sijainti:  Pohjoinen alue, Malawi Muchingan maakunta, Sambia
Pinta-ala:  3200 km2
| --- | --- |
Nimi alkuperäiskielellä:  engl. Nyika National Park
Tyyppi:  kansallispuisto
Perustettu:  1965
Luokitus:  Maailmanperinnön aieluettelon kohde (d) (17. toukokuuta 2000) 
muokkaa - muokkaa wikitekstiä - muokkaa Wikidataa
Nyikan kansallispuisto on Malawin pohjoisosassa sijaitseva kansallispuisto, joskin pieni osa puistosta ulottuu myös Sambian puolelle.
Nyikan kansallispuiston pinta-ala on noin 3200 km² ja se on Malawin suurin kansallispuisto. Kansallispuisto sijaitsee Nyikan ylänkötasangolla, joka kuuluu UNESCOn maailmanperinnön aieluetteloon. Nyikan kansallispuisto perustettiin vuonna 1965 ja se on myös Malawin ensimmäinen virallinen kansallispuisto.
Nyikan kansallispuistoalueen kallioperä on graniittia. Kansallispuisto koostuu kukkuloista sekä laaksoista, joissa kasvaa miombotyyppistä pensassavannia sekä ainavihantia metsiä. Alueella virtaa myös paljon jokia ja siellä on useita vesiputouksia, mistä kansallispuiston nimikin tulee; Nyika tarkoittaa "paikkaa, josta vedet tulevat". Veden runsauden myötä alueella tavataankin yli 3000 kasvilajia, mukaan lukien 200 erilaista kämmekkää. Eläimistä alueella tavataan useita erilaisia antilooppeja sekä seeproja. Myös pienemmät nisäkkäät, kuten pahkasiat ja pensassiat ovat puistossa tavallisia. Nyikan kansallispuistossa elää myös Malawin suurin leopardipopulaatio ja toisinaan alueella havaitaan myös leijonia. Erilaisia lintuja puistossa pesii ainakin 400 lajia.
Aiheesta muualla

Kuvia tai muita tiedostoja aiheesta Nyikan kansallispuisto Wikimedia Commonsissa
Malawi Tourism: Nyika National Park (englanniksi)
Zambia Tourism: Nyika National Park (englanniksi)
Aleksi Sariola

| Aleksi Sariola> Henkilötiedot |
| --- | --- |
Syntynyt: 22. maaliskuuta 1980 (ikä 44) Helsinki
Kansalaisuus:  Suomi
Ammatti:  näyttelijä, laulaja, juontaja, ohjaaja, käsikirjoittaja
Näyttelijä
Aktiivisena:  2001–
Merkittävät roolit:  Ken Ojala  (Salatut elämät)
Aiheesta muualla
IMDb
Elonet
Aleksi Juhani Sariola (s. 22. maaliskuuta 1980 Helsinki) on suomalainen näyttelijä, laulaja, juontaja, käsikirjoittaja ja ohjaaja.
Sariola tuli tunnetuksi Salatut elämät -televisiosarjasta, jossa hän näytteli Kenneth ”Kentsu” Ojalaa sarjan kolmannesta tuotantokaudesta lähtien. Hänen viimeinen kohtauksensa sarjassa kuvattiin vuonna 2004, ja roolihahmo poistui ruudusta kevään 2005 päätösjaksossa. Lisäksi Sariola juonsi peruskoululaisille suunnattua Buusteri-ohjelmaa vuosina 2005–2007. Sariola on esiintynyt myös vuonna 2005 ilmestyneessä lyhytelokuvassa Pian on aamu ja pienessä roolissa Kummelin Jackpot -elokuvassa. Sariola oli toiminut ääninäyttelijänä Salamaseepra-eloluvassa vuonna 2005 ja Möröt vastaan muukalaiset-animaatioelokuvassa vuonna 2009. Vuodesta 2008 lähtien Sariola on juontanut MTV Max -kanavalla nähtyä Ruuvari-ohjelmaa, jonka hän on itse kirjoittanut ja tuottanut. Hän on juontanut myös Pientä pintaremonttia -ohjelmaa MTV3:lla. Lisäksi Sariola on ohjannut ja käsikirjoittanut SuomiLove-ohjelmaa yhdessä Mika Kurvisen kanssa.
Laulajana Sariola esiintyy nimellä Illi. Hän tuli tunnetuksi Fintelligensin hitillä "Vaan sil on väliä", vaikkakin kappaleen musiikkivideolla hän päätti esiintyä tuntemattomana. Illin esikoissingle "Punaista" julkaistiin ensimmäisen kerran Suosikki-lehden kylkiäisenä vuonna 2005, ja sitä painettiin 80 000 kappaletta. Kappaleesta kuvattiin myös musiikkivideo, jonka ohjasi Lauri Aalto. Illin esikoisalbumi Kokoa mut julkaistiin 22. marraskuuta 2006. Levyn julkaisi Rähinä Recordsin alalevymerkki Alarm Entertainment. Illi on myös vieraillut muun muassa Fintelligensin, Elastisen, Brandonin, Redraman, Cheekin ja Brädin albumeilla. Hänestä onkin tullut yksi Rähinä Records -artistien vakiovierailijoista. Hän on tanssinut myös muun muassa BuBuManin taustalla.
Sariola on oman soolotuotannon lisäksi tehnyt kappaleita myös muille artisteille kuten Jontte Valosaarelle.
Diskografia > Albumit

Kokoa mut (2006)
Diskografia > Singlet

"Punaista" (2005)
"Hukkaa Päivä" (2005)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Fintelligens | "Vaan sil on väliä" | Nää vuodet 1997–2003 |  | 2003 |
| Uniikki | "En pyydä muuta" | Aika ei venaa ketään |  | 2005 |
| Kapasiteettiyksikkö | "Yksin mut en yksinäinen" | Susijengi |  | 2006 |
| Elastinen | "Lennän pois" | Anna soida |  | 2006 |
| Elastinen | "Tila haltuun" | E.L.A. |  | 2007 |
| Steen1 | "Yhtenä iltana humalassa" | Ajatusrikoksia |  | 2007 |
| Cheek | "Kanssa tai ilman" | Kuka sä oot |  | 2008 |
| Cheek | "Jos mä oisin sä (Rähinä Remix)" | Mitä tänne jää -single | Uniikki, Elastinen & Redrama | 2009 |
| Uniikki | "Kerro mulle" | Juokse poika juokse |  | 2009 |
| Brädi | "Mä tarjoon" | Repullinen hiittiä |  | 2010 |
| Cheek | "Viimeiseen hengenvetoon" | Jare Henrik Tiihonen 2 |  | 2010 |
| Timo Pieni Huijaus | "Ruusutarha" | Emävale |  | 2010 |
| Flowboysfam | "Katkeaa" | Hattutemppu |  | 2011 |
| Timo Pieni Huijaus | "Ruusuja" | Kaikki loppuu |  | 2012 |
| Timo Pieni Huijaus | "Viimeinen hidas" | Kaikki loppuu |  | 2012 |
| Uniikki | "Pilviin" | Kiitorata |  | 2012 |
| Brädi | "Happee" | Näis kengis |  | 2012 |
| Uniikki | "Ei Hätää" | #kylänmies |  | 2013 |
| Jontte Valosaari | "Salaman Selkään" | Haastaja |  | 2013 |
| Brädi | "Teen tän näin" | III |  | 2014 |
| Elastinen | "Mikään muu ei merkkaa" | Iso kuva |  | 2015 |
| Brädi | "Saturnus" | single |  | 2016 |
Filmografia > Televisiosarjat

| Vuosi | Sarja | Rooli |
| --- | --- | --- |
| 2001–2005 | Salatut elämät | Ken Ojala |
| 2005–2007 | Buusteri | juontaja |
| 2008– | Ruuvari | juontaja |
| 2009–2014 | Pientä pintaremonttia | juontaja |
| 2014–2015 | Pientä mökkiremonttia | juontaja |
| 2015– | SuomiLOVE | ohjaaja |
Filmografia > Elokuvat

| Vuosi | Elokuva | Rooli |
| --- | --- | --- |
| 2005 | Pian on aamu | pianonsoittaja |
| 2006 | Kummelin Jackpot | Anninan poikaystävä |
| 2007 | Tali-Ihantala 1944 | vänrikki Erkki Teppo |
Aiheesta muualla

Aleksi Sariola Myspacessa (englanniksi)
Näääk

Näääk & Nimo
Näääk (oik. Matar Henrikki Samba) (s. 29. maaliskuuta 1983 Tukholma) on ruotsinsuomalainen räp-muusikko. Hänen äitinsä on suomalainen ja isänsä gambialainen. Näääk kasvoi Rinkebyssä, mutta muutti lukion käytyään Gullmarsplaniin.
Hän julkaisi debyyttialbuminsa 21. lokakuuta 2009 ja esiintyi Siesta!-festareilla vuonna 2010.
Artistinimi

Näääkin kaveri halusi tietää suomen kielen sanasta neekeri ja kaveri kirjoitti sanan kuulonsa perustella muotoon N-ä-ä-ä-Kerri
Levytykset

2009 - Näääk Vem?
Käännös suomeksi
Oiva-raportti

Oiva-raportti on elintarvikehuoneistojen viranomaistarkastuksista saatava asiakirja. Se kertoo kuluttajalle tarkastuksen aikana tehdyistä havainnoista, kuten yrityksen hygieenisestä tasosta ja tuotteiden turvallisuudesta. Oiva-raportti on pääosin kaksikielinen ja useimmiten yhden A4-arkin kokoinen.
Oiva-raportti kertoo:
Tarkastuksen tuloksen
Tarkastettujen asiakokonaisuuksien tulokset
Oiva-huomio = lyhyt kirjallinen huomio havainnoista
Vuodesta 2016 alkaen tarkastettujen asioiden määrän ja niiden tuloksen numeroin, esim. Oivallinen 9 kpl, Hyvä 1 kpl jne.
Asteikko

Oivallinen: Toiminta on vaatimusten mukaista
Hyvä: Toiminnassa on pieniä epäkohtia, jotka eivät heikennä elintarviketurvallisuutta eivätkä johda kuluttajaa harhaan
Korjattavaa: Toiminnassa on epäkohtia, jotka heikentävät elintarviketurvallisuutta tai johtavat kuluttajaa harhaan. Epäkohdat on korjattava määräajassa
Huono: Toiminnassa on epäkohtia, jotka vaarantavat elintarviketurvallisuutta tai johtavat kuluttajaa vakavasti harhaan tai toimija ei ole noudattanut annettuja määräyksiä. Epäkohdat on korjattava välittömästi
Aiheesta muualla

Oiva-raportti
Olavi Linnove

Olavi Linnove (9. kesäkuuta 1898 – 20. marraskuuta 1950) oli suomalainen juristi, joka toimi äärioikeistolaisissa liikkeissä 1930- ja 1940-luvuilla.
Linnove opiskeli lakitiedettä ja hänestä tuli varatuomari 1923. Linnove toimi vuosina 1921–1932 asianajajana Helsingissä, Hyvinkäällä ja Lahdessa. Vuodesta 1932 alkaen hän toimi tie- ja vesirakennushallituksessa aluksi apulaissihteerinä ja sitten 1934 alkaen virkaatekevänä sihteerinä. Syksyllä 1944 Teo Snellman, Yrjö Raikas, Vietti Nykänen, Sven B. Oksanen, Olavi Linnove ja Gunnar Lindqvist määrättiin sisäiseen karkotukseen maaseudulle. Linnoven myöhemmistä vaiheista toisen maailmansodan jälkeen ei ole tarkempaa tietoa.
Linnove toimi 1930-luvun alussa Lapuan liikkeen asiamiehenä ja kirjoitti Aktivisti-lehteen. Hänet valittiin vuonna 1931 Hyvinkään kauppalanvaltuustoon. Myöhemmin hänestä tuli kansallissosialismin kannattaja. Linnove oli jatkosodan aikana muun muassa Kustaa Vaasa -lehden toimittajana ja hän kuului 1942 perustettuun Siniristi-järjestöön.
Teoksia

Euroopan etuvartio. Siniristi, Helsinki 1942
Poliittinen yhdistys Siniristi, tekijät Erkki Räikkönen, Gunnar Lindqvist, Olavi Linnove.  1942
Olle Eksell

Olle Eksell
Olle Eksell (syntyjään Carl Olov Lennart; 22. maaliskuuta 1918 – 11. huhtikuuta 2007) oli ruotsalainen taidegraafikko, professori ja kirjailija.
Elämä

Eksell syntyi vuonna 1918 Ruotsissa Taalainmaan läänissä. 14-vuotiaana hän päätti ryhtyvänsä mainosten kuvittajaksi, ja hän opiskeli kuvitusta sekä taidegrafiikkaa Tukholmassa vuosina 1939–1941. Tämän jälkeen hän työskenteli mainostoimistossa, jossa hän tapasi tulevan vaimonsa, göteborgilaisen muotisuunnittelijan Ruthel Eksellin. He menivät Los Angelesiin vuonna 1946 jatkaakseen opintojaan. Yhdysvalloissa Eksell tapasi muita saman ajan tunnettuja suunnittelijoita, kuten Paul Randin, Alvig Lustigin ja Lester Bellin. Opintojensa jälkeen Eksellit asuivat Tukholman Ladugårdsgärdetissä yli 40 vuoden ajan. Suunnittelun ja kirjoittamisen lahjojensa ohella Olle Eksell oli myös taitava visionääri, mikä käy ilmi hänen kirjastaan Design = ekonomi, joka julkaistiin vuonna 1964. Vuonna 2001 Ruotsin hallitus nimitti hänet kunniaprofessoriksi. Hän kuoli 11. huhtikuuta 2007.
On My Own

|  On My Own> Kappaleen tiedot |
| --- | --- |
Esittäjä(t):  Haldor Lægreid
Säveltäjä(t):  Tom-Steinar Hanssen Ole Henrik Antonsen
Sanoittaja(t):  Tom-Steinar Hanssen Ole Henrik Antonsen Ole Jørgen Olsen
Euroviisutiedot
Vuosi:  2001
Maa:  Norja
Kieli:  englanti
Sijoitus:  22.
Pisteet:  3
Sanat:  sanoitus
On My Own on Haldor Lægreidin esittämä kappale, joka edusti Norjaa vuoden 2001 Eurovision laulukilpailussa Tanskan Kööpenhaminassa.
Kappale sijoittui Euroviisuissa jaetulle viimeiselle sijalle yhdessä Islannin kanssa 3 pisteellä.
On Again, Off Again

| On Again, Off Again |
| --- | --- |
 Julie ja Ludwig esittämässä kappalettaan Eurovision laulukilpailussa.
Kappaleen tiedot
Esittäjä(t):  Julie ja Ludwig
Säveltäjä(t):  Philip Vella
Sanoittaja(t):  Gerard James Borg
Euroviisutiedot
Vuosi:  2004
Maa:  Malta
Kieli:  englanti
Sijoitus:  8.
Pisteet:  74
Sijoitus semifinaalissa:  12.
Pisteet semifinaalissa:  50
On Again, Off Again on Julien ja Ludwigin esittämä kappale, joka edusti Maltaa vuoden 2004 Eurovision laulukilpailussa Turkin Istanbulissa.
Kappale kilpaili ensimmäistä kertaa järjestetyssä semifinaalissa, jossa se sijoittui kahdeksanneksi ja selviytyi finaaliin. Finaalissa kappale sijoittui 24. maan joukosta sijalle 12.
Olemme perhe

| Olemme perhe> SME RODINA |
| --- | --- |
  
  
Perustettu:  10. marraskuuta 2015
Johto:   Boris Kollár (pj.) 
Ideologia:   nationalismi  kansalliskonservatismi  arvokonservatismi  oikeistopopulismi  maahanmuuttovastaisuus 
Poliittinen kirjo:  keskusta-oikeisto, oikeisto
Toimisto:  Bratislava
Värit:        sininen       punainen 
Europarlamentaarikkoja:  0 / 14
Kansallinen neuvosto:  0 / 150
Kansainväliset jäsenyydet:  – EAPN – MENF
Kotisivu:  hnutie-smerodina.sk
Infobox OKVirheellinen NIMI-arvo: 
Olemme perhe (slovakiksi SME RODINA) on slovakialainen puolue, jota johtaa liikemies Boris Kollár.
Puolue perustettiin 2011 nimellä Slovakian kansalaispuolue (Strana občanov Slovenska). Myöhemmin nimi oli Meidän maamme (Náš kraj). Vähän ennen vuoden 2016 vaalien ehdokasasettelun päättymistä Boris Kollár otti sen haltuunsa ja antoi sille uuden nimen Olemme perhe – Boris Kollár. Näin vältettiin 10 000 allekirjoituksen kerääminen uuden puolueen rekisteröimiseksi. Vaaleissa puolue sai 6,6 % äänistä ja 11 paikkaa parlamentissa. Kollárin nimi pudotettiin puolueen nimestä 2019.
Vuoden 2020 vaaleissa Olemme perhe kasvatti ääniosuuttaan 8,24 prosenttiin ja se muodosti hallituksen yhdessä OĽaNOn, SaSin sekä Ihmisten vuoksi -puolueen kanssa. Kollár valittiin Kansallisneuvoston puheenjohtajaksi. Puolue jäi alle 5 prosentin äänikynnyksen vuoden 2023 vaaleissa kun se sai vain 2,21% äänistä.
Pahan otteessa

Pahan otteessa voi tarkoittaa ainakin seuraavia:
Pahan otteessa (52 Pick-Up), vuonna 1986 ensi-iltansa saanut elokuva
Pahan otteessa (The Bite), vuonna 1996 ensi-iltansa saanut elokuva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pahan otteessa”, voi hakea sivunnimihaulla, laajalla sivunnimihaulla tai tekstihaulla.